Diari Oficial de la Generalitat Valenciana


Sumari del DOGV 4001, del 17-05-2001 (2001/4287)

RESOLUCIÓ de 10 d'abril de 2001, de la Direcció General d'Indústria i Energia, per la qual s'autoritza administrativament a Iberdrola, SA i s'aprova el projecte d'execució d'ampliació de la subestació transformadora de 132/66/20 kV, denominada ST Benicarló, situada al terme municipal de Benicarló (Castelló).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4001

Data del DOGV
:   17-05-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/4287


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 10 d'abril de 2001, de la Direcció General d'Indústria i Energia, per la qual s'autoritza administrativament a Iberdrola, SA i s'aprova el projecte d'execució d'ampliació de la subestació transformadora de 132/66/20 kV, denominada ST Benicarló, situada al terme municipal de Benicarló (Castelló). [2001/4287]
  
Vist l'expedient incoat pel Servei Territorial d'Indústria i Energia de Castelló a instància d'Iberdrola, SA, relatiu al projecte d'execució d'ampliació de la subestació transformadora de 132/66/20 kV denominada ST Benicarló, situada entre la carretera de Benicarló a Sant Mateu (km 2) i el Camí Vell de Càlig, al terme municipal de Benicarló, província de Castelló.
  
Atés que la sol·licitud indicada ha seguit al Servei Territorial d'Indústria i Energia de Castelló la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; i en la Llei 54/1997, de 27 novembre, del Sector Elèctric.
  
Atés que en el període d'informació pública no s'han presentat al·legacions al projecte tècnic.
  
Vist l'informe favorable emés per l'òrgan instructor de l'expedient amb data 9 de novembre de 2000.
  
Aquesta Direcció General d'Indústria i Energia resol:
  
Primer
  
Autoritzar administrativament a Iberdrola, SA l'ampliació de la subestació transformadora de 132/66/20 kV denominada ST Benicarló, situada entre la carretera de Benicarló a Sant Mateu (km 2) i el Camí Vell de Càlig, al terme municipal de Benicarló, província de Castelló. L'abast d'aquesta ampliació és el següent:
  
- Substitució del transformador T-1 de 30 MVA i relació 132/66 kV per un autotransformador de relació 138/66 kV de 60 MVA, recuperat de la ST Silla.
  
- Instal·lació dels corresponents aparells de mesura, comandament, control i dispositius de protecció i seguretat relatius a l'ampliació.
  
Segon
  
Aprovar el projecte d'execució, sotmetent-lo a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de 12 mesos comptats a partir de la notificació de la present resolució.
  
3. El titular donarà compte de l'acabament de les obres al Servei Territorial d'Indústria i Energia de Castelló, a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
La present resolució no és definitiva en via administrativa i contra ella podrà interposar-se recurs d'alçada davant el conseller d'Indústria i Comerç en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.